መንግስት ከድህነት የመውጣት ሂደቱን የሚያደናቅፉ አካላት እንዲታገሉ ጥሪ አስተላለፈ
የኢትዮጵያ ህዝቦች ከድህነት የመውጣት ሂደቱን የሚያደናቅፉ አካላትና አሠራሮችንም በትጋት መታገላቸውን እንዲቀጥሉ የመንግስት ኮሙኒኬሽን ጉዳዮች ጽሕፈትቤት ጥሪው አስተላለፈ ፡፡የመንግስት ኮሙዩኒኬሽን ጉዳዮች ጽሕፈት ቤት ባወጣው መግለጫየሀገሪቱ ግዙፍ ፕሮጀክቶች ከድህነት የመውጣት ፍላጎታችን ጥልቅ ማሳያ መሆናቸውን ነው የገለጸው ፡፡የኢትዮጵያ ህዝቦች በሁሉም ዘርፍ የውርደታቸው ምንጭና የህልውናቸው ጠላት ከሆነው ድህነት ለመላቀቅም የህዳሴ ጉዞ መጀመራቸውን በማንሳት ።ይህን የፀረ ድህነት ትግል በጣም ባጠረ ጊዜ በድል ለማጠናቀቅም ዕጅግ የተለጠጡ የልማት ዕቅዶችን መተግበር ላይ እንደሚገኙ አመልክቷል ።በሀገራችን የተለያዩ ክፍሎች እያንዳንዳቸው በቢሊዮን ዶላር የሚቆጠር ዋጋ ያላቸው የመሠረተ ልማት ግንባታዎች በመካሄድ ላይ መሆናቸውንም ነው የጠቆመው ።በተለይም የኤሌክትሪክ ኃይል አቅርቦትን ከውሃ፣ ከንፋስና ከእንፋሎት ለማስፋፋት የተጀመረው ጥረት ዓለምን ሳይቀር ያስገረመ ሆኗል ነው ያለው ።ታላቁ የኢትዮጵያ ህዳሴ ግድብ ብቻውን ከአራት ቢሊዮን ዶላር በላይ የሚያወጣ መሆኑን በመጥቀስ ።ሰሞኑን የተመረቀውና ከ1ነጥብ5 ቢሊዮን ዩሮ በላይ ወጪ የጠየቀው ግልገል ግቤ 3ም የኤሌክትሪክ ኃይል ማመንጫ ግድብ የዚህ ጥረት አንድ ማሳያ ነው ያለው ።ለትምህርት፣ ለጤና፣ ለውሃ እና ለመንገድ ግንባታዎች በየዓመቱ በቢሊዮን ዶላር የሚቆጠር ገንዘብ እየተመደበም እየተስፋፋም ይገኛል ብሏል ።ለቴሌኮም መሠረተ ልማት የሚመደበው ገንዘብ በጣም ከፍተኛ ሆኗል ያለው መግለጫው ፤የስኳር የማዳበሪያ የሲሚንቶና የመሰል ግዙፍ አምራች ፋብሪካዎች ግንባታ በተመሳሳይ ጊዜ በመከናወን ላይ መሆኑን አንስቷል ።የሁለተኛው ዕድገትና ትራንስፎርሜሽን ዕቅድ አካል የሆኑ ሌሎች ግዙፍ ፕሮጀክቶችንም ለማጠናቀቅ በመረባረብ ላይ መሆናቸውን ጠቁሟል ።አንድ መቶ ሚሊዮን የሚጠጋ ህዝብ የስኳር ፍላጎትን መሸፈን የሚችሉ ግዙፍ ፋብሪካዎች መትከልና ማስተዳደርም እየቻሉ መሆኑን ገልጿል ።
ይህ ትጋታቸው፣ ሠላማቸውና እየፈጠሩ ያሉት ግዙፍ ኢኮኖሚ የዓለምን ትኩረት መሳብ መጀመራቸውን ነው ያስታወቀው ።በዚህም ምክንያት ሊጎበኟቸውና ሀብታቸውን አፍስሰው አብረዋቸው ሊሰሩ የሚፈልጉ የውጭ ባለሀብቶች ቁጥር እየጨመረ መምጣቱን አመልክቷል ።የኢትዮጵያ ህዝቦችና መንግስት ይህን ሁሉ ዋጋ የሚከፍሉት ዜጎች ለኑሮና ለስራ የሚመርጧት፣ በየትኛውም መመዘኛ የበለጸገችና የተከበረች ኢትዮጵያን ለመፍጠር መሆኑን አስገንዝቧል ።በመሆኑም ካለፉት ትውልዶች የተሻገረ የልማት ስራ፣ ዛሬ የተነቃቃው ልማት የፈጠረው ተጨማሪ ፍላጎት እና ነገ ላይ ኢኮኖሚው የሚፈልገውን መሰረተ ልማት ከወዲሁ የመስራት ኃላፊነት የዚህ ትውልድ ተልዕኮ መሆኑን አስረድቷል ።የትላንትን፣ የዛሬንና የነገን ኢኮኖሚያዊ ጥያቄ ዛሬ ላይ ሆኖ መመለስ በማስፈለጉም ዘመኑ ‹የሜጋ ፕሮጀክቶች› ዘመን መሆኑን በመግለጽ ።በመሆኑም በሁሉም ደረጃና በሁሉም ዘርፍ አቅም የሚፈትኑና ለመዋቅራዊ ሽግግር መሠረታዊ ጠቀሜታ ያላቸው ግዙፍ ፕሮጀክቶች ታቅደው በመሰራት ላይ ይገኛሉ ብሏል ፡፡የኢትዮጵያ መንግስትና ህዝቦች ከወዳጅ ሀገራትና ተቋማት ጋር በመተባበር በዋናነት ግን የራሳቸውን አቅም በማስተባበርና በማጠናከር ከትላንት ዛሬ እየበረቱ እዚህ ደርሰዋል ነው ያለው ።የኢፌዴሪ መንግስት ይህን የህዳሴ ጉዞ የመምራትና ሁሉንም ኢትዮጵያዊ ከልማቱ ተሳታፊና ተጠቃሚ የማድረግ ኃላፊነቱን አጠናክሮ ይቀጥላል ብሏል ።ለህዳሴ ጉዟችን ስኬት መሠረት የሆኑ ግዙፍ ፕሮጀክቶችን በተያዘላቸው ጊዜ ያለማንም ተጽዕኖ ለማጠናቀቅም ከኢትዮጵያ ህዝቦች ጋር መስራቱን እንደሚቀጥልም እንዲሁ ።የሀገራችን ህዝቦችና መንግስት ከድህነት በላይ ጠላት እንደሌላቸው በማረጋገጥ ፀረ ድህነት ትግል ከጀመሩ ሁለት አስርት ዓመታት መሆኑን ነው የጠቀሰው ።በዚህ አጋጣሚም መላው የኢትዮጵያ ብሔሮች፣ ብሔረሰቦችና ህዝቦች እንደ ሁልጊዜው ሁሉ ከመንግስት ጋር እንዲሰሩ፣ ሂደቱን የሚያደናቅፉ አካላትና አሠራሮችንም በትጋት መታገላቸውን እንዲቀጥሉ ጥሪውን ማስተላፉን ዋልታ ዘግቧል ።
 